stanford-oval/wikipedia huggingface dataset:
Christine Petit
Tunnustukset ja merkitys

Petit on saanut monia tunnistuksia erityisesti kuuloaistia koskevista tutkimuksistaan. Hänelle myönnettiin 2004 L’Oréal-UNESCO For Women in Science -palkinto,  2006 lääketieteen Louis-Jeantet-palkinto ja 2018 Neurotieteen Kavli-palkinto. Vuoden 2020 Louisa Gross Horwitz -palkinnon perusteissa Petit’n sanotaan löytäneen yli 20 geeniä, joiden mutaatiot voivat aiheuttaa sokeutta. Hänen työnsä on auttanut kuulovamman molekyylitason muutoksien tunnistamisessa sekä mahdollistanut geeniterapian tutkimuksen. Neurotieteen Gruber-palkinto Petit’lle myönnettiin 2021 kuulemisen ja kuulovamman mekanismien paremmasta ymmärtämisestä.
Petit’lle myönnettiin 2002 Kunnialegioonan ritarin kunniamerkki, ja vuonna 2014 hänestä tuli ritarikunnan upseeri. Ordre National du Mériten upseeriksi hänet ansioitiin 2011 ja komentajaksi 2020. Petit valittiin 1999 Academia Europæan, 2002 Ranskan tiedeakatemia, 2011 Yhdysvaltain lääketieteen kansallisen akatemian, 2016 Yhdysvaltain kansallisen tiedeakatemian, 2018 Keksijöidne kansallisen akatemian ja 2019 Norjan tiedeakatemian jäseneksi.
Troy Aikman

| Troy Aikman |
| --- | --- |

Henkilötiedot
Syntynyt: 21. marraskuuta 1966 West Covina, Kalifornia
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  100 kg
Pelipaikka:  pelinrakentaja
Pelinumero:  8
Pelaajaura
Seurat:  Dallas Cowboys
NFL-varaus:  1. varaus, 1989 Dallas Cowboys
Pääsarjaura:  1989–2000
Hall of Fame:  2006
Aiheesta muualla
www.aikman.com
Troy Kenneth Aikman (s. 21. marraskuuta 1966, West Covina, Kalifornia) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän edusti koko ammattilaisuransa ajan NFL-liigassa pelaavaa Dallas Cowboysia.
Aikman oli vuoden 1989 NFL:n varaustilaisuuden ensimmäinen varaus. Hän voitti urallaan Cowboysin kanssa kolmesti Super Bowlin, ja oli tärkeä osa yhtä aikakautensa parhaista joukkueista yhdessä muun muassa Emmitt Smithin sekä Michael Irvinin kanssa.
Aikman valittiin Pro Football Hall of Fameen vuonna 2006. Hän on peliuransa jälkeen työskennellyt asiantuntija-kommentaattorina FOX -televisiokanavan NFL-lähetyksissä.
Käännös suomeksi
Vihreä Elämänsuojelun Liitto

Vihreä Elämänsuojelun Liitto
Vihreä Elämänsuojelun Liitto ry (Vesl) on vuonna 1987 perustettu syväekologinen aatteellinen yhdistys. Se keskittyy pääasiassa syväekologiseen valistus- ja julkaisutoimintaan. Yhdistys on vuosien varrella järjestänyt lukuisia ympäristön tilaa ja kestävää elämäntapaa käsitteleviä seminaareja. Se on myös on julkaissut useita julkilausumia (esimerkiksi Älä osta mitään -päivään liittyen) ja tehnyt yhteistyötä muiden järjestöjen kanssa.
Vesl julkaisee syväekologista kulttuurilehteä Elonkehää. Vesl ja Elonkehää julkaiseva Elonkehä ry yhdistyivät vuonna 2014, sillä järjestöt edustivat samaa syväekologista maailmankuvaa, ja niiden toimintaperiaatteet sopivat hyvin yhteen.
Yhdistyksen julkaisuja

(2021) Kestävän elämän manifesti. Pasi Heikkurinen & Toni Ruuska. Ensimmäinen painos.
(2015) Elonkehän puolesta – Syväekologisen kulttuurilehden kaksi vuosikymmentä Linkolasta Vadéniin. Kristiina Takkinen & Pasi Takkinen (toim.) ISBN 978-951-97200-4-3, 231s.
(2012) Ympäristöliike 2000-luvulla –  eli kuinka ympäristöliike ei ymmärrä itseään, toimintaympäristöään eikä tavoitteitaan (Pasi Takkinen) 32s.
(2012) Sirola & Sirola & Sirola, ISBN 978-951-97200-3-6, 195s.
(2009) Utopia pelastaa maailman (Göran Ekström, kustantaja Biofilos) 150s. ISBN 978-952-99935-6-7
(2007) Pentti Linkola, ystävä ja innoittaja. Leena Vilkka (toim.), Biofilos, 2007, ISBN 978-952-99935-2-9, 136 s.
(2007) Hur en människa som vaknat till insikt kan leva. Domus Print Oy, Tampere, 2007, ISBN 978-951-97200-2-9, 24 s.
(2002) Tavoiteohjelma – Miten järkiinsä tullut ihminen voi elää. Domus-Offset Oy, Tampere 2002, ISBN 951-97200-1-4, 27 s.
(1996) Ekologiseen elämäntapaan. Leena Vilkka (toim.), Yliopistopaino, Helsinki 1996, ISBN 951-570-272-0, 234 s.
(1991) Eläinten ETYK. Eläinten tulevaisuus ihmisen kulttuurissa. Matti Sarmela (toim.), Vihreä Elämänsuojelun Liitto r.y., Aquarian Publications, Helsinki 1991, ISBN 951-8975-12-4, 96 s.
Aiheesta muualla

Vihreän Elämänsuojelun Liiton kotisivut
Elonkehän kotisivut
Antti Kalliokoski

Taikuri Antti Kaliokoski
Antti Kalliokoski on suomalainen muusikko ja taikuri kotoisin Köyliöstä.
Vuodesta 2023 loppuvuoteen 2024 Kalliokoski soitti bassoa porilaisessa Remix-yhtyeessä. Basson soiton aloitti vuonna 2000, kun hän perusti ensimmäisen yhtyeensä. Hän soitti myös kitaraa The Jukebox -nimisessä yhtyeessä 2013–2023.
Taikuuden hän aloitti korttitempuilla yläasteikäisenä vuonna 2007.  Nykyään hän esiintyy yritys- ja yksityistilaisuuksissa ympäri Suomen
Aiheesta muualla

Taikuri Antti Kalliokoski kotisivut
Terry Bradshaw

Terry Bradshaw
Terry Paxton Bradshaw (s. 2. syyskuuta 1948) on yhdysvaltalainen amerikkalaisen jalkapallon pelaaja. Hän oli pelinrakentajana  Pittsburgh Steelersissä vuosina 1970–1983.
Bradshaw voitti Bert Bell -palkinnon vuonna 1978, jolloin hän oli myös NFL:n "Most Valuable Player". Hänet valittiin 1970-luvun vuosikymmenjoukkueeseen (all-decade team), ja hän kuuluu sekä College että Pro Football Hall of Fameen. Hän oli Sports Illustratedin vuoden urheilija 1979.
Bradshaw on myös taiteilija: hän on näytellyt, kirjoittanut kirjoja ja julkaissut musiikkialbumeja. Hän sai 11. lokakuuta 2001 tähden Hollywood Walk of Famella. Hänellä on ollut kliininen depressio.
Aiheesta muualla

Kuvia tai muita tiedostoja aiheesta Terry Bradshaw Wikimedia Commonsissa
| n k Super Bowlin arvokkain pelaaja |
| --- | --- |
 I: Starr  II: Starr  III: Namath  IV: Dawson  V: Howley  VI: Staubach  VII: Scott  VIII: Csonka  IX: Harris  X: Swann  XI: Biletnikoff  XII : Martin & White  XIII: Bradshaw  XIV: Bradshaw  XV: Plunkett  XVI: Montana  XVII: Riggins  XVIII: Allen  XIX: Montana  XX: Dent  XXI: Simms  XXII: Williams  XXIII: Rice  XXIV: Montana  XXV: Anderson  XXVI: Rypien  XXVII: Aikman  XXVIII: E. Smith  XXIX: Young  XXX: Brown  XXXI: Howard  XXXII: Davis  XXXIII: Elway  XXXIV: Warner  XXXV: Lewis  XXXVI: Brady  XXXVII: Jackson  XXXVIII: Brady  XXXIX: Branch  XL: Ward  XLI: P. Manning  XLII: E. Manning  XLIII: Holmes  XLIV: Brees  XLV: Rodgers  XLVI: E. Manning  XLVII: Flacco  XLVIII: M. Smith  XLIX: Brady  50: Miller  LI: Brady  LII: Foles  LIII: Edelman  LIV: Mahomes  LV: Brady  LVI: Kupp  LVII: Mahomes  LVIII: Mahomes  LIX: Hurts 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Yhdysvallat 
Taiteenala:  MusicBrainz 
Henkilöt:  Deutsche Synchronkartei  Elonet 
Muut:  SNAC
Terrakottasoturi

| Terrakottasoturi> Gǔ Jīn Dà Zhàn Qín Yǒng Qíng / Qín Yǒng |
| --- | --- |

Ohjaaja:  Ching Siu-tung
Käsikirjoittaja:  Lillian Lee
Tuottaja:  Hon Pau-chu Tsui Hark Zhu Mu
Säveltäjä:  Romeo Diaz James Wong Joseph Koo
Kuvaaja:  Lee San-yip Peter Pau
Leikkaaja:  Marco Mak
Pääosat:  Zhang Yimou Gong Li
Valmistustiedot
Valmistusmaa:  Hongkong
Tuotantoyhtiö:  Art & Talent Groupe Inc
Ensi-ilta:  12 huhtikuuta 1990
Kesto:  145 min
Alkuperäiskieli:  kiina
Aiheesta muualla
IMDb
Elonet
AllMovie
Infobox OKNimi-testi OK: 
Terrakottasoturi (tai Terracottasoturi, kiin. 古今大战秦俑情/秦俑, Gǔ Jīn Dà Zhàn Qín Yǒng Qíng / Qín Yǒng ) on hongkongilainen vuoden 1989 elokuva, jonka ohjaaja oli Ching Siu-tung ja päätuottaja Tsui Hark. Romanttisen seikkailukomedian miespääosaa näyttelee Zhang Yimou, joka tunnetaan paremmin ohjaajana, ja naispääosaa Gong Li, Zhang Yimoun elokuvien vakionäyttelijä.
Juoni

Elokuvan alku sijoittuu 3 000 vuoden takaiseen Kiinaan. Keisari Chingin hautamonumentin rakentamista valvova arkkitehti pelastaa hirmuvaltiaan hengen ja korotetaan marsalkaksi. Hän joutuu johtamaan joukkoja, kun keisarille etsitään ikuisen nuoruuden eliksiiriä. Sen tekoa varten tarvitaan paljon neitsyitä, joista yhteen (Gong Li) marsalkka rakastuu.
Tarina hypähtää 1930-luvulle, jossa kanamainen filmitähdeksi muuttunut muinainen neitsyt (jälleen Gong Li) syöksyy lentokoneella muinaisen keisarin aarrekammioon ja herättää henkiin sitä vartioivaksi terrakottasotilaaksi haudatun rakastettunsa. Elokuva jatkuu taistelukohtauksia sisältävänä farssina muinaissoturin kohdatessa elokuvantekijöitä, rikollisia ja nykyajan ihmeitä kuten autoja, junia ja lentokoneita.
Näyttelijät

| 0 | 1 | 2 |
| --- | --- | --- |
|  Zhang Yimou  | … |  kenraali Meng Tianfang   |
|  Gong Li  | … |  Han Dong’er / Zhu Lili   |
|  Yu Rongguang  | … |  Bai Yunfei   |
|  Wu Tianming  | … |  elokuvaohjaaja   |
|  Lu Shuming  | … |  Qin Shi Huang, ensimmäinen keisari   |
|  Che Bok-man  | … |  Xu Fu / matkaopas   |
Vastaanotto

Iltalehden Olli Mannisen mielestä Terrakottasoturi oli Rakkautta ja anarkiaa -festivaalin syksyllä 1993 suosimaa Kaukoidän testosteroniactionia, jossa machoilevia sankareita suurempia ovat vain rakkaus ja kuolema. ”Eivätkä nekään taltu, kun tapahtumat heittäytyvät mutkattomasti tuonpuoleiseen.”.
Elokuvavuosi 1973

Tässä artikkelissa käsitellään vuoden 1973 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Amarcord
Elä ja anna toisten kuolla
Julma maa
Julmat, vahvat ja röyhkeät
Laukaus tehtaalla
Lohikäärmeen kidassa
Maa on syntinen laulu
Maailma vuonna 2022
Magnum .44
Manaaja
Meiltähän tämä käy
Papillon
Pimeä tähti
Pohjantähti
Robin Hood
Serpico – kadun tiikeri
Shaft ja orjakauppa
Shakaali
Svengijengi '62
Tappokone
The Spook Who Sat by the Door
Turri – koiraa kerrakseen
Uhrijuhla
Uuno Turhapuro
Villi planeetta
Suomen katsotuimmat 1973

Suomessa eniten teatterikatsojia saaneet elokuvat vuonna 1973 olivat:
Maa on syntinen laulu (1973), 711 909 katsojaa
Uuno Turhapuro (1973), 613 009 katsojaa
Viimeinen tango Pariisissa (1972), 526 369 katsojaa
Elä ja anna toisten kuolla (1973), 484 865 katsojaa
Asterix – pieni suuri mies Galliasta (1967), 219 304 katsojaa
Pelko on aseeni (1972), 214 630 katsojaa
Shakaali (1973), 176 488 katsojaa
Ruoska (1973), 168 921 katsojaa
Pakotie (1972), 167 249 katsojaa
Siitä vaan pojat! (1972), 143 647 katsojaa
Kuolleita

29. toukokuuta – P. Ramlee, Malesialainen näyttelijä ja laulaja (s. 1929)
Aiheesta muualla

Elokuvavuosi 1973 Internet Movie Databasessa (englanniksi)
Laila

| Laila |
| --- | --- |
Nimipäivä:   
– suomenkielinen:  5. maaliskuuta
– ruotsinkielinen:  5. maaliskuuta
– ortodoksinen:  22. elokuuta
Muunnelmia:  Leila
Vastineita eri kielissä:  Láilá
Nimen alkuperä:  arabian "yötä" merkitsevä sana LAIL.
Infobox OKNimi-testi OK: 
Laila on monissa maissa esiintyvä arabialaisperäinen naisen etunimi. Alkuperältään se on muunnelma arabiankielisestä sanasta, joka merkitsee yötä. Samaa alkuperää on myös nimi Leila. Pohjoismainen Laila on kuitenkin peräisin saamelaisesta Láilá-nimestä, joka puolestaan on pyhää merkitsevän Helga-nimen muunnos.
Suomessa Lailan nimipäivä on 5. maaliskuuta. Vuoden 2019 loppuun mennessä nimi on annettu 8643 naiselle ja muutamalle miehelle.
Tunnettuja Lailoja

Laila Ali (s. 1977), yhdysvaltalainen nyrkkeilijä
Laila Andersson (s. 1966), suomalainen aitajuoksija
Laila Andersson-Palme (s. 1941), ruotsalainen oopperalaulaja
Laila Björkstam (s. 1941), suomalainen näyttelijä ja teatterinjohtaja
Laila Brenden (s. 1956), norjalainen kirjailija ja kustannustoimittaja
Laila Dalseth (s. 1940), norjalainen jazzlaulaja
Laila Dåvøy (s. 1948), norjalainen poliitikko ja ministeri
Laila Edwards (s. 2004), yhdysvaltalainen jääkiekkoilija
Laila Finska-Bezerra (s. 1968), suomalainen soutaja
Laila Freivalds (s. 1942), ruotsalainen poliitikko ja ministeri
Laila Haidari (s. 1978), afganistanilainen yhteiskunnallinen vaikuttaja
Laila Halme (1934–2021), suomalainen muusikko
Laila Heinonen (1928–2013), suomalainen kanslisti ja saarnaaja, toinen heinoslaisuuden perustajista
Laila Hirvisaari, aik. Laila Hietamies (1938–2021), suomalainen kirjailija
Laila Jokimo (1921–1988), suomalainen näyttelijä ja balettitanssija
Laila Järvinen (1895–1969), suomentaja ja kuvataiteilija
Laila Kantola (1902–1997), suomalainen kirjailija
Laila Karttunen (1895–1981), suomalainen tekstiilitaiteilija
Laila Kinnunen (1939–2000), suomalainen iskelmälaulaja
Laila Kohonen (1934–2022), suomalainen lastenkirjailija
Laila Koskela (s. 1949), suomalainen kansanedustaja
Laila Niemioja (1914–2001), suomalainen arkkitehti
Laila Pullinen (1933–2015), suomalainen kuvanveistäjä
Laila Rihte, alk. Richter (1912–1985), suomalainen elokuvanäyttelijä
Laila Räikkä (s. 1943), suomalainen näyttelijä
Laila Schou Nilsen (1919–1998), norjalainen urheilija
Laila Siikanen (1906–1972), suomalainen kirjailija
Laila Snellman (s. 1956), suomalainen malli ja mallitoimisto Paparazzi Oy:n toimitusjohtaja
Laila Stien (s. 1946), norjalainen kirjailija ja kääntäjä
Láilá Susanne Vars (s. 1976), norjansaamelainen oikeustieteilijä, poliitikko ja Saamelaisen korkeakoulun rehtori
Kuvitteellisia Lailoja

Laila Kajander, televisiosarjassa Salatut elämät
Aiheesta muualla

Kuvia tai muita tiedostoja aiheesta Laila Wikimedia Commonsissa
Jülich

| Jülich |
| --- | --- |
 Jülichin vanha raatihuone
 vaakuna
 Jülich
 Koordinaatit: 50°55′N, 6°21′E 
Valtio:  Saksa
Osavaltio:  Nordrhein-Westfalen
Hallintopiiri:  Köln
Piirikunta:  Düren
Hallinto:  
 – Pormestari:  Axel Fuchs
Pinta-ala:  
 – Kokonaispinta-ala:  90,4 km²
Korkeus:  83 m
Väkiluku (31.12.2022):  33 158
 – Väestötiheys:  367 as./km²
 
 www.juelich.de  
Infobox OKVirheellinen NIMI-arvo: 
Jülich on kaupunki Nordrhein-Westfalenin osavaltiossa, läntisessä Saksassa. Se sijaitsee Rur-joen varrella Dürenin piirikunnassa. Vuoden 2022 lopussa Jülichin asukasluku oli 33 158.
Jülich tunnetaan kaupungissa sijaitsevasta Jülichin tutkimuskeskuksesta (saks. Forschungszentrum Jülich, perustettu 1956) sekä Aachenin ammattikorkeakoulun sivukampuksesta. Tärkeimpiä nähtävyyksiä ovat noitatornina (Hexenturm) tunnettu vanha kaupunginportti, joka on jäänne keskiaikaisista linnotteista, sekä Napoleonin sotien aikainen linnoitettu sillanpääasema ja renessanssilinnoitteet.
Maantiede

Jülich sijaitsee Rur-joen varrella Dürenin piirikunnan pohjoisosassa. Sen naapurikuntia ja -kaupunkeja ovat pohjoisessa Linnich ja Titz, idässä Niederzier, etelässä Inden ja lännessä Aldenhoven. Jülichin pinta-ala on 90,4 neliökilometriä, korkein kohta 110 metriä ja matalin kohta 70 metriä.
Jülichiin kuuluu ydinkeskustan lisäksi 15 kaupunginosaa. Ydinkeskustassa on noin 18 000 asukasta.
Historia

Ensimmäiset maininnat Jülichista ovat roomalaisajoilta nimellä Juliacum, jolloin se oli Rurin laakson halki kulkevan tien varressa. Frankkilaisvaltakunnan aikana siitä tuli paikallisesti merkittävä keskus ja kreivikunta sekä myöhemmin keskiajalla herttuakunta.
Jülich sai kaupunkioikeudet noin vuonna 1234. Kun herttuallinen suku sammui vuonna 1609, seurasi perimyssota. Kolmikymmenvuotisen sodan aikana Ambrogio Spinola kaappasi Jülichin 1622 viisikuukautisen piirityksen jälkeen, ja siitä tuli osa espanjalaista tietä. Kaupungin hallinta siirtyi myöhemmin Pfalz-Neuburgin herttuakunnalle,lähde? sitten Pfalzin vaaliruhtinaskunnalle (1685) ja Baijerille (1777). Vuosina 1794–1814 Jülich kuului Ranskalle Juliersin nimellä. Vuoden 1815 jälkeen kaupunki siirtyi Preussin hallintaan. Rautatieyhteys kaupunkiin saatiin 1873.
Toisessa maailmansodassa 16. marraskuuta 1944 liittoutuneiden pommitus tuhosi Jülichin lähes kokonaan, koska kaupunkia pidettiin esteenä Reininmaan miehittämiselle. Kaupungissa käytiin ankaria taisteluita, kunnes liittoutuneet onnistuivat ylittämään Rurin 23. helmikuuta 1945.
Sodan jälkeen Jülich tuli osaksi uutta Nordrhein-Westfalenin osavaltiota. Kaupungin keskusta jälleenrakennettiin 1949–1956 vanhan renessanssiasemakaavan mukaan.
Kaupungin ympäristössä on useita laaja-alaisia avokaivoksia, joista on vuosikymmeniä louhittu ligniittiä eli ruskohiiltä.
Aiheesta muualla

Kuvia tai muita tiedostoja aiheesta Jülich Wikimedia Commonsissa
Jülichin kaupungin viralliset sivut (saksaksi)
Forschungszentrum Jülichin viralliset sivut (saksaksi, englanniksi)
Jülichin sijainti Dürenin piirikunnassa.
Jülichin vanha kaupunginportti
Heli Rantala

| Heli Rantala |
| --- | --- |

Henkilötiedot
Syntynyt: 1982 Tampere, Suomi
Kansalaisuus:  suomalainen
Ammatti:  kirjailija, käsikirjoittaja
Kirjailija
Tyylilajit:  lastenkirjallisuus
Esikoisteos:  Suurenmoinen sitruunaseikkailu (2019)
Aiheesta muualla
Löydä lisää kirjailijoitaKirjallisuuden teemasivulta
Heli Rantala (o.s. Järvenpää s. 1982 Tampere)  on suomalainen lasten- ja nuortenkirjailija sekä käsikirjoittaja. Rantala on valmistunut filosofian maisteriksi Tampereen yliopistosta vuonna 2014 pääaineenaan Suomen kirjallisuus. Rantala asuu Nokialla.
Kirjallinen ura

Rantalan esikoisteos Suurenmoinen sitruunaseikkailu ilmestyi vuonna 2019.  Toinen romaani Kaikkien aikojen kookoskeikka julkaistiin 2020, ja se on itsenäinen jatko-osa Suurenmoiselle sitruunaseikkailulle.   Kuvakirja Murtautuja Mauri ilmestyi keväällä 2021. Sen kuvittaja on Netta Lehtola.   Murtautuja Mauri on lastenkirjallisuuspalkinto Runeberg Junior -ehdokkaana vuonna 2022.  Vuoden 2025 alussa Rantalalta ja Lehtolalta ilmestyi ääniyliherkkyydestä kertova Mölymyrsky-kuvakirja. Kaikkien teosten kustantaja on WSOY.  Helmikuussa -25 Avain-kustantamo julkaisi Rantalan ensimmäisen nuorille suunnatun romaanin Pummi.
Rantala on tehnyt käsikirjoittajan ja toimittajan töitä muun muassa Pikku Kakkonen -lastenohjelmalle. Hän on kirjoittanut ohjelmaan mm. Susannan viitotut värirunot sekä Karhun valtakunnassa -luontosarjan käsikirjoituksen. Karhun valtakunnassa -sarja pääsi parhaiden televisio-ohjelmien Kultainen Venla 2019 -äänestyksen finaaliin lasten ja nuorten ohjelmien sarjassa.
Teokset

Suurenmoinen sitruunaseikkailu. Kuvitus: Henna Ryynänen. WSOY, 2019
Kaikkien aikojen kookoskeikka. Kuvitus: Henna Ryynänen. WSOY, 2020
Murtautuja Mauri. Kuvitus: Netta Lehtola. WSOY, 2021
Mölymyrsky. Kuvitus: Netta Lehtola. WSOY, 2025
Pummi. Avain-kustantamo, 2025.
OpenEuroLLM

Hankkeen logo.
OpenEuroLLM on kolmivuotinen (2025-2028) eurooppalainen tutkimus- ja kehityshanke avoimien, eurooppalaisten tietoturvanormien mukaisten laajojen kielimallien (LLM) kehittämiseksi. Hanke on Euroopan unionin rahoittama ja siihen osallistuu 20 eurooppalaista yliopistoa, tutkimuslaitosta, kasvuyritystä ja supertietokonekeskusta. Euroopan unioni myönsi tutkimushankkeelle 37,4 miljoonaa euroa.
Helmikuun alussa 2025 käynnistynyttä kehityshanketta koordinoi professori Jan Hajič Kaarlen yliopistosta apunaan suomalainen tekoäly-yrittäjä Peter Sarlin.
Osallistujissa on vahva edustus Suomesta. Hankkeeseen osallistuvia tahoja ovat muun muassa AI Sweden (Ruotsin kansallinen tekoälykeskus), ALT-EDIC (eurooppalainen kieliteknologialiittouma, Ranska), Eindhovenin teknillinen yliopisto (Alankomaat), Jülichin tutkimuskeskus (Saksa), Fraunhofer-instituutti IAIS (Saksa), Helsingin yliopisto, Kaarlen yliopisto (Tšekki), LightOn (Ranska), Oslon yliopisto (Norja), Silo AI (AMD Silo AI, Suomi), Turun yliopisto, Tübingenin ELLIS-instituutti (Saksa, osa ELLIS-verkostoa, Euroopan oppivien ja älykkäiden järjestelmien laboratoriota) ja Tübingenin yliopisto (Saksa).
Osallistuvat eurooppalaiset suurteholaskentakeskukset (HPC) ovat Barcelonan supertietokonekeskus (Espanja), Cineca (Bologna, Italia), CSC (Kajaani, Suomi) ja SUFR (Amsterdam, Alankomaat). Lisäksi Jülichin tutkimuskeskukselle on valmistumassa eräs maailman tehokkaimmista tekoälytietokoneista (supertietokone Jupiter). Toinen eurooppalainen eksateholuokan (1018 liukulukuoperaatiota/s) supertietokone (Alice Recoque) on tulossa Ranskaan konsortiolle, jossa hankkeeseen osallistuva Alakomaiden SURF on osakas.
Jerry Rice

| Jerry Rice |
| --- | --- |

Henkilötiedot
Syntynyt: 13. lokakuuta 1962 Starkville, Mississippi
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  91 kg
Pelipaikka:  laitahyökkääjä
Pelaajaura
Seurat:  San Francisco 49ers Oakland Raiders Seattle Seahawks
NFL-varaus:  16. varaus, 1985 San Francisco 49ers
Pääsarjaura:  1985–2004
Hall of Fame:  2010
Aiheesta muualla
www.jerryricefootball.com
Jerry Lee Rice (s. 13. lokakuuta 1962 Crawford, Mississippi) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Häntä pidetään yhtenä lajin kaikkien aikojen parhaista pelaajista pelipaikallaan.
NFL-ura

Vuonna 1985 NFL:n varaustilaisuuden ensimmäisellä kierroksella varattu Rice edusti 16 vuotta San Francisco 49ersia.
Tämän lisäksi hänellä oli lyhyemmät jaksot toisten länsirannikon joukkueiden Oakland Raidersin ja Seattle Seahawksin riveissä.
Rice äänestettiin kaikkien aikojen parhaaksi amerikkalaisen jalkapallon pelaajaksi NFL:n oman TV-kanavan, NFL Networkin vuonna 2010 asiantuntijoiden kesken järjestämässä äänestyksessä kaikkien aikojen sadasta parhaimmasta pelaajasta.
Rice valittiin 2010 amerikkalaisen jalkapallon Hall of Fameen.
Käännös suomeksi
Miika

| Miika |
| --- | --- |
Nimipäivä:   
– suomenkielinen:  29. syyskuuta
– ruotsinkielinen:  –
– ortodoksinen:  –
Muunnelmia:  Miikka
Vastineita eri kielissä:  Micah, Michael, Mike
Nimen alkuperä:  heprealainen Mikael
Infobox OKNimi-testi OK: 
Miika on heprealaisperäinen miehen etunimi. Miikan nimipäivä on suomenkielisessä kalenterissa 29. syyskuuta. Profeetta Miika kirjoitti Vanhan testamentin pienen profeetallisen kirjan, Miikan kirjan. Nimi on juonnos heprean kielen sanasta Mikael, joka tarkoittaa: "Ken on kuin Jumala". Nimen muunnelmia ovat Mikko, Mika, Miiko, Miko ja Miikka sekä naispuolinen vastine Mikaela.
Suomessa nimi Miika on huhtikuuhun 2024 mennessä annettu 9 151 miehelle. Nimi Miika on yleistynyt vasta 1960-luvulta alkaen oltuaan sitä ennen varsin harvinainen. Nimi Miika oli suosituimmillaan 1980- ja 1990-luvuilla.